دیش تورکلر و اقربا توپلولوقلار (یتب) باشقانی عبدالله ارن، دیش تورکلر و اقربا توپلولوقلارنین یئنی نسلین تورک دیلی و کولتورونو اؤیره‌نمه‌سینه کؤمک ائتدیگینی دئدی.
گؤروشمه و اینجه‌لمه‌لر اوچون کانادانین تورونتو شهرینه گئدن ارن، یانینداکی هیات ایله بوشناکلارا عاید مسجید و توپلوم مرکزینه گئتدی.
تورکییه‌نین تورونتو باش کونسولو سینه‌م مینگان و تورونتو تحصیل آتاشه‌سی بولنت چیفتچی ایله باش کونسوللوق‌دا تورک توپلومونا عاید درنک و وقفلرین نماینده‌لری ایله آیری آیری‌ گؤروشه‌ن ارن، داها سونرا آنادولو ایسلام مدنیت مرکزینه گئچه‌رک بورادا یؤنتیجیلرله بیر آرایا گلدی.
آنادولو ایسلام مدنیت مرکزینین باشقانی عاصیم خوجا، مرکزلرینین کانادادا دیش تورکلر و اقربا توپلولوقلار ایله  اورتاق پروژه‌لر حیاتا گئچیره‌ن سیویل توپلوم قورولوشلارین‌دان اولدوغونو دئدی.
خوجا، یئنی دؤورده ده دیش تورکلر و اقربا توپلولوقلار دستک‌لی پروژه‌لرله تورک و دیگر توپلولوقلاردان گنجلری، پروگراملارا یؤنلندیره‌‌جکلرینی ایفاده ائتدی.
ارن، بورادا ائتدیگی چیخیشین‌دا، دیش تورکلر و اقربا توپلولوقلارین ایشلری و پروژه‌لری ایله باغلی بیلگیلر وئردی.
جمهورباشقانی رجب طیب اردوغانین "دونیا بئشدن بؤیوکدور" آچیقلاماسی ایله یئنی‌دن اومودلانان مظلوم میللتلرین آرتیق اۆزلرینی، سسلرینی دونیایا چاتدیران تورکییه‌یه چئویردیگینی بیلدیره‌ن ارن،
"دیش تورکلر و اقربا توپلولوقلار دا اۆزونو تورکییه‌یه چئویره‌ن میللتلرین قورولوشودور. یوزددیشیندا یاشایان تورکلرین ان اؤنملی پروبلئملری، یئنی نسلین تورک دیلی و مدنیتینی اؤیره‌نمه‌سی‌دیر. حاضیرلادیغیمیز پروژه‌لرله بو پروبلئمین ممکن قدر یونگوللشدیریلمه‌سینه کؤمک ائدیریک" دئدی.
ارن، کانادادا مختلیف درنک و وقفلرله چئشیدلی پروژه‌لر حیاتا گئچیردیکلرینی خاطیرلاداراق، بو ایل ده داها چوخ پروژه حیاتا گئچیرمک ایسته‌دیکلرینی سؤزلرینه علاوه ائتدی.
